

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO DALIES, ESANČIOS VILNIUJE,   
JAUNYSTĖS G. 4, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE APLINKOS MINISTERIJOS**

2024 m. vasario 21 d. Nr. P13-8 .

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1, 2 ir 3 punktais, Lietuvos Respublikos Vyriausybės 2002 m. rugsėjo 10 d. nutarimu Nr. 1418 „Dėl Valstybinės žemės perdavimo savivaldybėms valdyti patikėjimo teise ir jos perdavimo kitiems valstybinės žemės patikėtiniams, pasibaigus savivaldybių patikėjimo teisei į ją, taisyklių patvirtinimo“, atsižvelgdamas į Nacionalinės žemės tarnybos prie Aplinkos ministerijos Vilniaus miesto skyriaus 2023 m. gruodžio 1 d. pažymą Nr. 49PSR-165-(14.49.70 E.) „Apie parduodamą valstybinės žemės sklypą, reikalingą parduodamam valstybei ar savivaldybei nuosavybės teise priklausančiam nekilnojamajam turtui eksploatuoti“:

1. P e r d u o d u Nacionalinei žemės tarnybai prie Aplinkos ministerijos patikėjimo teise valdyti, naudoti ir disponuoti valstybei nuosavybės teise priklausančią ir valstybės įmonės Turto banko patikėjimo teise valdomą 0,0085 ha dalį 0,8037 ha ploto žemės sklypo, kadastro numeris 0101/0161:1370, unikalus numeris 4400-0853-3368, esančio Vilniuje, Jaunystės g. 4.

2. P a v e d u Pardavimų departamento Turto parengimo skyriaus vadovei Kristinai Jakavonienei pasirašyti 1 punkte nurodytos žemės sklypo dalies perdavimo ir priėmimo aktą.

Finansų departamento direktorius,

laikinai atliekantis generalinio direktoriaus funkcijas Ernestas Česokas

Parengė

Jūratė Riaubiškienė

2024-02-20